6. ΑΝΑΓΚ. ΝΟΜΟΣ υπ’ αριθ.1850 της 13/22 Ιουν.1951 Περί τροποποιήσεως και συμπληρώσεως του Α.Ν.1110/1938 “περί ορυζοκαλλιεργείας”. Άρθρ.1.-(Προστίθεται εδάφιον εις την παρ.1 του άρθρ.1 του Ν.Δ.1110/1938 ανωτ.αριθ.3). Άρθρ.2.-(Προστίθεται εδάφιον εις την παρ.3 του άρθρ.1 του Ν.Δ.1110/38). 16.Λ.γ.4-6 Όρυζα Άρθρ.3.-Αι υπό των άρθρ.1 και 2 του Α.Ν.1110/38 “περί ορυζοκαλλιεργείας” καθοριζόμεναι προθεσμίαι, δια την υποβολήν δηλώσεων προς καλλιέργειαν ορύζης, δια τον έλεγχον των δηλώσεων τούτων, δια την έκδοσιν υπό του Διευθυντού Γεωργίας του οικείου Νομού αδειών δια την καλλιέργειαν της ορύζης, δια την κατασκευήν των πρoχωμάτων και την ισοπέδωσιν των ορυζώνων, δύνανται να παρατείνωνται δι’ αποφάσεων του Υπουργού της Γεωργίας δημοσιευομένων εις την Εφημερίδα της Κυβερνήσεως. Αι αποφάσεις αύται, από του Β.Δ. της 23/23 Νοεμ.1956 “περί επεκτάσεων των αρμοδιοτήτων του Νομάρχου επί θεμάτων αρμοδιότητος του Υπουργ.Γεωργίας (βλ. τόμ.2 σελ.206, 404) αντικατεστάθησαν δι’ αποφάσεων του οικείου Νομάρχου και δημοσιεύονται και αύται εις την Εφημερίδα της Κυβερνήσεως. Άρθρ.4.-(Ωρίζετο εις το 500πλάσιον ο συντελεστής αυξήσεως των χρηματικών ποινών της παρ.1 του άρθρ.4 του Α.Ν.1110 δια το έτος 1951. Βλέπε ήδη το Β.Δ. 17 Ιουλ./21 Αυγ.1954, κατωτ.αριθ.7). Άρθρ.5.-Δια αποφάσεως του Υπουργού Γεωργίας, μετά σύμφωνον γνώμην του Γεωργικού Συμβουλίου εκδιδομένης, λύεται πάσα μίσθωσις ή σχέσις καλλιεργείας επί μορτή ή αντισπόρω ή άλλη ενοχική σχέσις από αλατούχους εκτάσεις συνεχομένας εκτεταμένου και κατά το πλείστον ακαλλιεργήτου αλιπέδου ή δι’ εσπαρμένας εν αυτώ προς τον σκοπόν βελτιώσεως τούτου δια καλλιεργείας ορύζης ή άλλων μεθόδων αφαλμίσεώς του. Η λύσις των μισθώσεων ή σχέσεων τούτων επέρχεται άμα τη κοινοποιήσει προς τον μισθωτήν ή καλλιεργητήν της ανωτέρω αποφάσεως του Υπουργού ή της καθ’ οιονδήποτε άλλον τρόπον γνωστοποιήσεως ταύτης προς αυτούς, προς ους εφαρμόζεται αντιστοίχως το άρθρ.631 του Αστικού Κώδικος. Εάν εντός διετίας, αφ ης λυθή η σχέσις και παραληφθή η έκτασις δεν γίνεται καλλιέργεια ορύζης ή κατ’ άλλον τρόπον έναρξις βελτιώσεως ή αφαλμίσεως του εδάφους, αποκαθίσταται η προγενεστέρα σχέσις δια δηλώσεως κοινοποιουμένης προς τον ιδιοκτήτην υπό του μισθωτού ή του επί μορτή ή αντισπόρω καλλιεργητού όστις και δικαιούται αποζημιώσεως δια τον ενδιάμεσον χρόνον. Άρθρ.6.-Εις πάσας τας μισθώσεις καλλιεργείας ορύζης ως προς την διάρκειαν τούτων δεν έχει εφαρμογήν η διάταξις του άρθρ.634 του Αστικού Κώδικος. Άρθρ.7.-Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως υποβληθήσεται δε προς κύρωσιν άμα τη επαναλήψει των εργασιών της Βουλής.

[Source: greek_legal_code_raptarchis | Tokens: 2315]